ઘાસિયા મેદાનોની જાળવણી માટે સરકારે રૃા. ૧૦૦ કરોડનું ગૌચર વિકાસ ફંડ ઊભું કરવાનો નિર્ણય કર્યો છે. દસ ગામની વચ્ચે એક પશુસારવાર કેન્દ્ર ઊભું કરવાનો પણ સરકારે નિર્ણય કરીને તે માટે રૃા. ૧૫ કરોડની ફાળવણી કરી છે. કૃષિ ઉપજોની સાચવણી માટ ગોદામો તૈયાર કરવા રૃા. ૭૩.૭૨ કરોડનું એલોટમેન્ટ કરવામાં આવ્યું છે. કૃષિ ઉત્પન્ન બજાર સમિતિઓ માર્કેટિંગનું મૅનેજમેન્ટ કરી શકે તે માટે કૃષિ ઉપજોનો સંગ્રહ કરવા માટેનું સેટેલાઈટ સેન્ટર ઊભું કરી શકે તે માટે રૃા. ૧૮.૨૭ કરોડની જોગવાઈ કરવામાં આવી છે. નવી સ્થપાનારી ૨૬ એપીએમસી માટે પાયાની સુવિધાઓ પણ ઊભી કરવામાં આવશે.